Diari Oficial de la Generalitat Valenciana


Sumari del DOGV 5471, del 15-03-2007 (2007/3399)

RESOLUCIÓ de 22 de febrer del 2007, del conseller d'Empresa, Universitat i Ciència, per la que es disposa el cessament, a petició pròpia, del senyor Carlos Belmonte Martínez, com a vocal de la Comissió Valenciana d'Acreditació i Avaluació en el Sistema Universitari Valencià.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5471

Data del DOGV
:   15-03-2007

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2007/3399


Data del document
:   22-02-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Comissió Valenciana d'Acreditació i Avaluació de la Qualitat En El Sistema Universitari Valencià

La Llei 5/2002, de 19 de juny, de la Generalitat, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià, establix en l'article 13, que la referida Comissió estarà integrada per un representant de cada una de les universitats públiques de la Comunitat Valenciana, nomenats pel conseller o la consellera competent en matèria d'universitats, a proposta del rector de la respectiva universitat i amb l'informe previ preceptiu del Consell Valencià d'Universitats.  
Vista la proposta efectuada a este respecte, pel rector de la Universitat Miguel Hernández d'Elx.  
Atés el que disposa l'article 16 de la referida Llei 5/2002, de 19 de juny, de la Generalitat, que establix que els vocals de la CVAEC cessaran per resolució del conseller o la consellera competent en matèria d'universitats, a proposta del rector de la corresponent universitat.  
Per tot això, en compliment del que disposa el referit article 16 de la Llei 5/2002, de 19 de juny, de la Generalitat, i en virtut de les atribucions que em conferix l'article 35 de la Llei 5/1983, de 30 de desembre, de Govern Valencià, resolc:  
El cessament, a petició pròpia, del senyor Carlos Belmonte Martínez, com a vocal de la Comissió Valenciana d'Acreditació i Avaluació de la Qualitat en el Sistema Universitari Valencià, representant de la Universitat Miguel Hernández d'Elx, amb efectes del dia de la publicació de la present Resolució, agraint-li els servicis prestats.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, contra la present Resolució, que posa fi a la via administrativa, podrà interposar-se, amb caràcter potestatiu, recurs de reposició davant el conseller d'Empresa, Universitat i Ciència, en el termini d'un mes comptat des de l'endemà de la seua publicació en el Diari Oficial de la Comunitat Valenciana o interposar directament recurs contenciós administratiu en el termini de dos mesos a comptar des de l'endemà de la referida publicació  
València, 22 de febrer de 2007.- El conseller d'Empresa, Universitat i Ciència: Justo Nieto Nieto.